
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 508 


2 Μαΐου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εγκριση υπερωριακής εργασίας του μονίμου προσω¬ 


πικού των ΕΥΔΕ της ΓΓΔΕ και της ΓΓΣΔΕ. 1 

Καθιέρωση με αμοιβή υπερωριακής εργασίας για το 
μόνιμο ιατρικό υγειονομικό και λοιπό επιστημονικό 
προσωπικό των Νομαρχιακών, Τοπικών Μονάδων 
Υγείας και των Μονάδων Υγείας των Υποκατ/των 

του ΙΚΑγιατο Α' εξάμηνο του έτους 2001. 2 

Διαδικασίες και δικαιολογητικά που απαιτούνται για 
την έκδοση αδειών λειτουργίας σταθμών ηλεκτρο¬ 
παραγωγής του άρθρου 42 παρ. 1 του Ν. 

2773/1999 . 3 

Σύσταση Οικοτροφείου Ψυχοκοινωνικής Αποκατά¬ 
στασης στο Ψυχιατρικό Νοσοκομείο Αττικής. 4 

Τροποποίηση διατάξεων που αφορούν την χορήγηση 
αδειών κυκλοφορίας ρυμουλκουμένων ή ημιρυ- 
μουλκουμένων σε μεταφορικές επιχειρήσεις. 5 


ΑΠΟΦΑΣΕΙ Σ 

Αριθ. 2/20590/0022 (1) 

Εγκριση υπερωριακής εργασίας του μονίμου 
προσωπικού των ΕΥΔΕ της ΓΓ ΔΕ και της ΓΓΣΔΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15 του Ν. 2592/98 (ΦΕΚ 
57/Α/18-3-98) «Αναπροσαρμογή συντάξεων πολιτικών συ¬ 
νταξιούχων του Δημοσίου, ρύθμιση συνταξιοδοτικών θε¬ 
μάτων και άλλες διατάξεις». 

2. Την ανάγκη υπερωριακής εργασίας, του μονίμου 
προσωπικού των ΕΥΔΕ της ΓΓΔΕ και της ΓΓΣΔΕ. 

3. Το γεγονός ότι από την εφαρμογή της απόφασης αυ¬ 
τής προκαλείται δαπάνη 270.300.000 δρχ. (κ.α.ε. 0511) 
που θα καλυφθεί από τις εγκεκριμένες πιστώσεις σε βά¬ 
ρος του τακτικού προϋπολογισμού της ΓΓ ΔΕ έτους 2001. 

5. Την αριθμ. 2/74260/0004/15-10-99 (ΦΕΚ 1925/Β/99) 


απόφαση «Μεταβίβαση εξουσίας υπογραφής σύμφωνα 
με το άρθρο 7 παρ. 1 του Ν. 1943/91», αποφασίζουμε: 

Εγκρίνουμε την υπερωριακή εργασία του μονίμου προ¬ 
σωπικού των ΕΥΔΕ της ΓΓΔΕ και της ΓΓΣΔΕ, από 1 -3-2001 
έως 31-8-2001 ως εξής: 

1. Ειδική Υπηρεσία Δημοσίων Έργων/ ΠΑΘΕ (ΕΥΔΕ/ΠΑ- 
ΘΕ) Υπερωριακή εργασία για: 

- επίβλεψη εργασιών 30 εργολαβιών, το μεγαλύτερο 
μέρος των οποίων εκτελείται σε δύο (2) βάρδιες, 

- σύνταξη τευχών και διαδικασία διαγωνισμού πέντε 
(5) έργων συνολικού προϋπολογισμού 88,9 δις δρχ. 

- ολοκλήρωση τευχών δημοπράτησης δύο (2) έργων 
(Κ5 της ΕΠΠ και υπογειοποίηση Κατερίνης) συνολικού 
προϋπολογισμού 46,5 δις δρχ, 

- ολοκλήρωση προεργασιών για δημοπράτηση εργολα¬ 
βιών «σκούπα» συνολικού προϋπολογισμού 25 δις δρχ. και 

- έλεγχο και οριστικοποίηση μελετών των προς ανάθε¬ 
ση έργων και ανατεθειμένων 

Μόνιμο προσωπικό 

54.600 ώρες υπερωριακής εργασίας, με συνολική δα¬ 
πάνη 70.900.000 δρχ. 

2. Ειδική Υπηρεσία Δημοσίων Έργων Μεγάλων Έργων 
Δυτικής Ελλάδας (ΕΥΔΕ/ΜΕΔΕ) 

- Υπερωριακή εργασία για: 

- ταχεία και εντός συγκεκριμένων χρονικών ορίων πε- 
ραίωση των εκτελούμενων έργων και μελετών της ΕΥ- 
ΔΕ/ΜΕΔΕ, 

- ποιοτικό έλεγχο και επίβλεψη τους, 

- σύνταξη τευχών δημοπράτησης και ανάθεσης έργων 
και 

- ευρεία μηχανοργάνωση της ΕΥΔΕ/ΜΕΔΕ. 

- μελέτες περιβαλλοντικών επιπτώσεων 

- παρακολούθηση απαλλοτριώσεων 

Μόνιμο προσωπικό 

20.000 ώρες υπερωριακής εργασίας, με συνολική δα¬ 
πάνη 25.760.000 δρχ. 

3. Ειδική Υπηρεσία Δημοσίων Έργων (ΕΥΔΕ)/Αεροδρο¬ 
μίων Νοτίου Ελλάδος 

- Υπερωριακή εργασία για: 

- έλεγχο μεγάλου αριθμού μελετών 

- σύνταξη τευχών δημοπράτησης 

- διεξαγωγή δημοπρασιών 

- επίβλεψη εργολαβιών 

Τα περισσότερα έργα εκτελούνται στο νησιωτικό χώρο 
σε δύσκολες συνθήκες και με δεδομένο ότι πρέπει να τη¬ 
ρηθούν τα καθορισμένα χρονοδιαγράμματα. 

Μόνιμο προσωπικό 

13.440 ώρες υπερωριακής εργασίας, με συνολική δα¬ 
πάνη 17.350.000 δρχ. 

4. Ειδική Υπηρεσία Δημοσίων Έργων (ΕΥΔΕ)/Αεροδρο¬ 
μίων Βορείου Ελλάδος 

Υπερωριακή εργασία για: 

- εποπτεία, επίβλεψη και άμεσο έλεγχο της μελέτης 
και κατασκευής των έργων σε 7 αεροδρόμια της Βορείου 
Ελλάδος 

- ολοκλήρωση εργασιών για δημοπράτηση 8 νέων έρ¬ 
γων στα αεροδρόμια και 5 νέων έργων στο αεροδρόμιο της 
Θεσσαλονίκης συνολικού προϋπολογισμού 100 δις δρχ. 

Μόνιμο προσωπικό 

12.000 ώρες υπερωριακής εργασίας, με συνολική δα¬ 
πάνη 15.600.000 δρχ. 

5. Ειδική Υπηρεσία Δημοσίων Έργων Αχελώου (ΕΥ- 
ΔΕ/Αχελώου) 

- Υπερωριακή εργασία για: 

- επίβλεψη έργων εθνικού επιπέδου στο Φράγμα Συ¬ 
κιάς και στη Σήραγγα Εκτροπής Αχελώου προς Θεσσα¬ 
λία, εργολαβίες που έχουν εντατικοποιηθεί, το έτος 2000. 

Μόνιμο προσωπικό 

9.370 ώρες υπερωριακής εργασίας, με συνολική δαπά¬ 
νη 12.100.000 δρχ. 

6. Ειδική Υπηρεσία Δημοσίων Έργων Συγκοινωνιακών 
Έργων Αττικής (ΕΥΔΕ/ΣΕΑ) 

Υπερωριακή εργασία για: 

- εργασίες επίβλεψης προδρόμων εργασιών, που 
έχουν αποκλειστική προθεσμία παράδοσης και η κατα¬ 
σκευή των οποίων διαρκεί από 7.00 έως 20.00 (για το έρ¬ 
γο Ελευθ. Λεωφόρος Ελευσίνας - Σταυρού - Σπάτων & 
Δυτ. Περιφ. Λεωφ. Υμηττού) 

- εργασίες οριοθέτησης απαλλοτριωθέντων γηπέδων, 
έλεγχος κτηματολογίων, καταγραφή μετρητών ΟΚΩ και 
επικείμενων ακινήτων κ.λπ. και επιπλέον το έργο της ζεύ¬ 
ξης Ρίου - Αντιρρίου. 

Μόνιμο προσωπικό 

12.780 ώρες υπερωριακής εργασίας, με συνολική δα¬ 
πάνη 16.520.000 δρχ. 

7. Ειδική Υπηρεσία Δημοσίων Έργων Οδικών Σηράγγων 
Υπογείων Έργων (ΕΥΔΕ/ΟΣΥΕ) 

Υπερωριακή εργασία για: 

- εποπτεία, έλεγχο και έγκριση μελετών για τα έργα: 
Φράγμα Ευήνου - Σήραγγα Ευήνου Μόρνου, Σήραγγα 
Τυμφρηστού, Φράγμα Αχυρών Ν. Αιτωλοακαρνανίας, 
Διώρυγα Αμβρακίας και κατασκευή έργων για την ενίσχυ¬ 
ση της ύδρευσης της πρωτεύουσας, Η/Μ εγκαταστάσεις 
φράγματος και σήραγγος, αντιμετώπιση κατολισθήσεων 
περιοχής Ευήνου, οδοποιία περιοχής Ευήνου - Σήραγγας 
Τυμφρηστού, παράκαμψη Ναυπάκτου, Σήραγγα Ραψομ- 
μάτη, Σήραγγα Αγ. Ηλία κ.τ.λ. 

- άσκηση καθηκόντων Δ/νουσας Υπηρεσίας για τα έρ¬ 
γα: Τεχνικού Συμβούλου (Ευήνου - Οδοσηράγγων) υπη¬ 
ρεσίες για επιτάξεις, απαλλοτριώσεις, επιτροπή παρακο¬ 
λούθησης Έργων κ.λπ. 

Μόνιμο προσωπικό 

- 20.600 ώρες υπερωριακής εργασίας, με συνολική 
δαπάνη 26.700.000 δρχ. 

8. Ειδική Υπηρεσία Δημοσίων Έργων Αποχέτευσης και 


Επεξεργασίας Λυμάτων Μειζονος Περιοχής Θεσσαλονί¬ 
κης (ΕΥΔΕ/Θεσσαλονίκης) 

Υπερωριακή εργασία, εργασία νυκτερινή, Κυριακών και 
εξαιρέσιμων ημερών για: 

- έλεγχο λειτουργίας εγκατάστασης επεξεργασίας 
λυμάτων Θεσσαλονίκης καθόλο το 24ωρο, όλες τις ημέ¬ 
ρες του μήνα. 

- επίβλεψη κατασκευής εγκατάστασης επεξεργασίας 
λυμάτων και αγωγού διάθεσης λυμάτων σε πλήρη βάση 6 
ημέρες την εβδομάδα, ενόψει της ολοκλήρωσης των έρ¬ 
γων ΕΕΛΘ εντός του 2000. 

Μόνιμο προσωπικό 

13.000 ώρες υπερωριακής εργασίας, με συνολική δα¬ 
πάνη 16.830.000 δρχ. 

9. Ειδική Υπηρεσία Δημοσίων Έργων Αποχέτευσης και 
Επεξεργασίας Λυμάτων Μείζονος Περιοχής Πρωτεύου¬ 
σας (ΕΥΔΕ/ΑΕΛΜΠ) 

Υπερωριακή εργασία για: 

- ευθύνη του σχεδιασμού - επίβλεψης της κατασκευής 
του έργου «Μελέτη - κατασκευή β' φάσης βιολογικού κα¬ 
θαρισμού λυμάτων στην Ψυττάλεια», που είναι ένα από τα 
μεγαλύτερα έργα από πλευράς μεγέθους στην Ευρώπη. 

Μόνιμο προσωπικό 

5.700 ώρες υπερωριακής εργασίας, με συνολική δαπά¬ 
νη 7.400.000 δρχ. 

10. Ειδική Υπηρεσία Δημοσίων Έργων Κτιριακών (ΕΥ- 
ΔΕ/Κτιριακών) 

Υπερωριακή εργασία για: 

- ευθύνη του σχεδιασμού - μελέτη - κατασκευή - επί¬ 
βλεψη των μεγάλων έργων σταθμών αυτοκινήτων 

- επισκευή -συντήρηση προεδρικού μεγάρου 

- μελέτη - σύνταξη τευχών δημοπράτησης φυλακών 
Τρικάλων 

- επισκευές στο δικαστικό μέγαρο Αθηνών 

Μόνιμο προσωπικό 

5.200 ώρες υπερωριακής εργασίας, με συνολική δαπά¬ 
νη 6.750.000 δρχ. 

11. Ειδική Υπηρεσία Δημοσίων Έργων Κάρλας 

Υπερωριακή εργασία για: 

- σύνταξη τευχών δημοπράτησης και ανάθεσης έργων 

- διεξαγωγή δημοπρασιών 

- μηχανοργάνωση 

- μελέτες περιβαλλοντικών επιπτώσεων 

Μόνιμο προσωπικό 

1.730 ώρες υπερωριακής εργασίας, με συνολική δαπά¬ 
νη 2.270.000 δρχ. 

12. Ειδική Υπηρεσία Δημοσίων Έργων Βορείου Οδικού 
Αξονα Κρήτης (ΕΥΔΕ/ΒΟΑΚ) 

Υπερωριακή εργασία για: 

- έλεγχο μεγάλου αριθμού μελετών 

- σύνταξη τευχών δημοπράτησης 

- διεξαγωγή δημοπρασιών 

- επίβλεψη εργολαβιών 

Μόνιμο προσωπικό 

4.320 ώρες υπερωριακής εργασίας, με συνολική δαπά¬ 
νη 5.550.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2001 
Οι Γ ενικοί Γ ραμματείς 

Δημόσιόν. Πολιτικής Υπουργείου Περιβάλλοντος 

Υπουργείου Οικονομικών Χωροταξίας & Δημ. Έργων 

ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΗΣ ΧΡΥΣΙΚΟΠΟΥΛΟΣ 

Αριθ. 2/20114/0022 (2) 

Καθιέρωση με αμοιβή υπερωριακής εργασίας για το μό¬ 
νιμο ιατρικό υγειονομικό και λοιπό επιστημονικό προ¬ 
σωπικό των Νομαρχιακών, Τοπικών Μονάδων Υγείας 
και των Μονάδων Υγείας των Υποκατ/των του ΙΚΑ για 
το Α' εξάμηνο του έτους 2001. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/97 (ΦΕΚ 40/21-3-97) «Ανα¬ 
μόρφωση μισθολογίου προσωπικού της Δημ. Διοίκησης 
και άλλες διατάξεις», όπως τροποποιήθηκε με το άρθρο 
15του Ν. 2592/98 (ΦΕΚ 57/Α/18-3-98) και το άρθρο ΙΟτου 
Ν. 2606/98. 

2. Το γεγονός ότι η δαπάνη που προκαλείται με την από¬ 
φαση αυτή ανέρχεται για το Α' εξάμηνο του 2001 στο πο¬ 
σό του ενός δις τριακοσίων δώδεκα εκατομμυ ρίων πεντα- 
κοσίων χιλιάδων (1.312.500.000) δρχ. περίπου και θα βα¬ 
ρύνει την εγγεγραμμένη πίστωση στον προϋπολογισμό 
του ΙΚΑ έτους 2001. 

3. Την 2/80345/004/99 (ΦΕΚ 2040/19-11-99/τ.Β') απόφα¬ 
ση ανάθεσης «Μεταβίβαση εξουσίας υπογραφής σύμφω¬ 
να με το άρθρο 7 παρ. 1 του Ν. 1943/91», αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας των μονίμων γιατρών υγειονομικών υπαλλήλων, 
βιολόγων - βιοχημικών και ακτινοφυσικών των Τοπικών 
Νομαρχιακών Μονάδων Υγείας καθώς και των Μονάδων 
Υγείας των Υποκατ/των του ΙΚΑ, για το Α' εξάμηνο του 
2001 . 

— Για την αναπλήρωση του προσωπικού που απουσιά¬ 
ζει με κανονική άδεια. 

— Για την εκτέλεση των αιτουμένων για τη χορήγηση 
κάρτας εργασίας στους αλλοδαπούς ακτινολογικών και 
μικροβιολογικών εξετάσεων. 

— Για την καταστολή της πολυφαρμακείας, πιστή τή¬ 
ρηση της λίστας φαρμάκων, την επίσπευση των εργαστη¬ 
ριακών κ.λπ. υψηλού κόστους εξετάσεων (αξονικών το¬ 
μογράφων, υπερηχογράφων και εξειδικευμένων μικροβ. 
εξετάσεων). 

— Για τον έλεγχο των φαρμακείων, ιατρείων ιδιωτικών 
κλινικών, κρατικών Νοσοκομείων και λοιπών Υγειον/κών 
Σχηματισμών και φορέων προμήθειας διαφόρων ειδών σε 
ασφαλισμένους. 

— Για την εφαρμογή του θεσμού του Οικογενειακού 
Γιατρού. 

— Για την κατάργηση της λίστας αναμονής και των ρα¬ 
ντεβού σε εργαστήρια και Μονάδες. 

— Για τη δημιουργία και λειτουργία νέων διαγνωστικών 
κέντρων που διαθέτουν όργανα για εξετάσεις υψηλού κό¬ 
στους. 

— Για την επανεξέταση κατ’ οίκον περιστατικών σε πε¬ 
ριπτώσεις παραπληγικών ή άλλων παροχών, διαφόρων 
επιδομάτων ή συντάξεων αναπηρίας στην επαρχία. 

— Για την ανάπτυξη και λειτουργία Υπηρεσιών Ιατρικής 
και Νοσηλευτικής 24ώρου λειτουργίας για την παρακο¬ 
λούθηση κατ’ οίκων των κατάκοιτων ασθενών και γενικά 
αδυνατούντων να προσέλθουν στα ιατρεία του Ιδρύμα¬ 
τος. 

— Για τη συλλογή στατιστικών στοιχείων φαρμακευτι¬ 
κής δαπάνης έτους, την ενημέρωση αρχείου φαρμάκων, 
την επεξεργασία αδειών ΕΟΦ, τον οπτικό έλεγχο συντα¬ 


γολογίων ελεγκτών γιατρών, την αρχειοθέτηση απογρα- 
φή φαρμακείου κ.λπ. ως εξής: 

Α) Για 2.600 μόνιμους γιατρούς, που θα απασχοληθούν 
κατά μέσο όρο κάθε μέρα, για υπερωριακή απογευματινή 
εργασία μέχρι και την 22η ώρα 265.500 ώρες συνολικά. 

Β) Γ ια 3.200 μόνιμους υγειονομικούς υπαλλήλους που 
θα απασχοληθούν κατά μέσο όρο κάθε μέρα, για υπερω- 
ριακή απογευματινή εργασία μέχρι και την 22η ώρα 
700.000 ώρες συνολικά. 

Γ) Γ ια 12 μόνιμους βιολόγους - βιοχημικούς - ακτινοφυ- 
σικούς που θα απασχοληθούν κατά μέσο όρο κάθε μέρα, 
για υπερωριακή απογευματινή εργασία μέχρι και την 22η 
ώρα 3.780 συνολικά. 

Υπεύθυνος για την παρακολούθηση και τον έλεγχο της 
πραγματικής παροχής της υπερωριακής απασχόλησης, 
θα είναι ο Προϊστάμενος της Δ/νσης κάθε μονάδας. Ημέ¬ 
ρες απασχόλησης θα είναι όλες οι ημέρες της εβδομάδας 
(από Δευτέρα έως Παρασκευή). 

Η κατανομή των ανωτέρω ωρών γίνεται με απόφαση 
του Διοικητή του ΙΚΑ και η πραγματοποίησή τους διαπι¬ 
στώνεται με βεβαίωση του οικείου Διευθυντή. 

Η απόφαση αυτή που ισχύει από 1.3.2001 να δημοσιευ- 
θεί στην Εφημερίδα της Κυβερνήσεως. 

Αθήνα, 30 Μαρτίου 2001 
Οι Γ ενικοί Γ ραμματείς 

Δημόσιόν. Πολιτικής Εργασίας και Κοινωνικών 

Υπουργείου Οικονομικών Ασφαλίσεων 

ΙΩΑΝΝΗΣ ΚΟΥΣΟΥΛΑΚΟΣ Π. ΘΕΟΦΑΝΟΠΟΥΛΟΣ 

-♦- 

Αριθ. Δ6/Φ1/ΟΙΚ. 7740 (3) 

Διαδικασίες και δικαιολογητικά που απαιτούνται για την 
έκδοση αδειών λειτουργίας σταθμών ηλεκτροπαρα¬ 
γωγής του άρθρου 42 παρ. 1 του Ν. 2773/1999. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) το Ν. 1558/1985 «Κυβέρνηση και Κυβερνητικά Οργα¬ 
να» (ΦΕΚ Α 381), όπως ισχύει, σε συνδυασμό με το Π.Δ. 
381/1989 «Οργανισμός του Υπουργείου Βιομηχανίας, 
Ενέργειας και Τεχνολογίας» (ΦΕΚ Α 168) και το Π.Δ. 
27/1996 (ΦΕΚ Α19) «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚΑ 19), 

β) την παράγραφο 1, του άρθρου 5, του Ν. 2244/1994 
«Ρύθμιση θεμάτων ηλεκτροπαραγωγής από ανανεώσι¬ 
μες πηγές ενέργειας και από συμβατικά καύσιμα και άλ¬ 
λες διατάξεις» (ΦΕΚΑ 168), 

γ) το Ν. 2647/1998 «Μεταβίβαση αρμοδιοτήτων στις Πε¬ 
ριφέρειες και την Αυτοδιοίκηση και άλλες διατάξεις» 
(ΦΕΚΑ 237), 

δ) την ανάγκη έκδοσης αδειών λειτουργίας σταθμών 
ηλεκτροπαραγωγής από συμβατικά καύσιμα και ανανεώ¬ 
σιμες πηγές ενέργειας για τους οποίους έχει ληφθεί ενι¬ 
αία άδεια παραγωγής ηλεκτρικής ενέργειας σύμφωνα με 
τις διατάξειςτου άρθρου 42παρ. 1 του Ν. 2773/1999, 

ε) το γεγονός ότι η εφαρμογή της παρούσας απόφασης 
δεν επιφέρει οικονομική επιβάρυνση στο Ελληνικό Δημό¬ 
σιο, αποφασίζουμε: 

Άρθρο 1 
Σκοπός 

Σκοπός της παρούσας απόφασης είναι ο καθορισμός 

των διαδικασιών και των δικαιολογητικών που απαιτού¬ 
νται για τη σύμφωνα με τις διατάξεις της παρ. 1 του άρ¬ 
θρου 5 του Ν. 2244/1994 έκδοση αδειών λειτουργίας των 
σταθμών ηλεκτροπαραγωγής για τους οποίους η κείμενη 
νομοθεσία επιβάλλει τη λήψη αδειών και για τους οποίους 
έχει χορηγηθεί ενιαία άδεια παραγωγής με τις διατάξεις 
του άρθρου 42 παρ. 1 του Ν. 2773/1999. 

Άρθρο 2 

Αρμοδιότητα έκδοσης αδειών λειτουργίας 

Αρμόδιες Υπηρεσίες για την έκδοση αδειών λειτουρ¬ 
γίας κατά τις ρυθμίσεις της παρούσας απόφασης είναι οι 
ακόλουθες: 

1. Θερμικοί σταθμοί: Η Διεύθυνση Ηλεκτροπαραγωγής 
της Κεντρικής Υπηρεσίας του Υπουργείου Ανάπτυξης. 

2. Υδροηλεκτρικοί σταθμοί εγκατεστημένης ισχύος 
ανώτερης των 10 Μεγαβάττ: η Διεύθυνση Ανανεώσιμων 
Πηγών και Εξοικονόμησης Ενέργειας της Κεντρικής Υπη¬ 
ρεσίας του Υπουργείου Ανάπτυξης. 

3. Σταθμοί ηλεκτροπαραγωγής με χρήση ανανεώσιμων 
πηγών ενέργειας περιλαμβανομένων υδροηλεκτρικών 
έργων εγκατεστημένης ισχύος μέχρι 10 Μεγαβάττ: Οι Δι¬ 
ευθύνσεις Σχεδιασμού και Ανάπτυξης των Περιφερειών 
και ειδικά για την Περιφέρεια Αττικής η Διεύθυνση Δημο¬ 
σίων Έργων. 

Άρθρο 3 
Δικαιολογητικά 

Για την έκδοση άδειας λειτουργίας σταθμού ηλεκτρο¬ 
παραγωγής, ο οποίος έχει λάβει άδεια παραγωγής σύμ¬ 
φωνα με τις διατάξεις του άρθρου 42 παρ. 1 του Ν. 
2773/1999, υποβάλλονται στην κατά το άρθρο 2 της πα¬ 
ρούσας αρμόδια Υπηρεσία τα κατωτέρω δικαιολογικά. 

α. Αίτηση του ενδιαφερομένου 

β. Αντίγραφο της κοινής υπουργικής απόφασης με την 
οποία εγκρίθηκαν οι περιβαλλοντικοί όροι του σταθμού 
ηλεκτροπαραγωγής σύμφωνα με τα άρθρα 9 και 10 της 
κοινής υπουργικής απόφασης 69269/5387/1990 (ΦΕΚ Β 
678). 

γ. Αντίγραφα των τοπογραφικών διαγραμμάτων και γε¬ 
νικών διατάξεων των έργων που συνοδεύουν τη μελέτη 
περιβαλλοντικών επιπτώσεων. 

δ. Απόσπασμα του οικείου φύλλου χάρτη της Γεωγρα- 
φικής Υπηρεσίας Στρατού στο οποίο θα προσδιορίζεται η 
θέση του σταθμού, καθώς και τα όρια του γηπέδου με τη 
βοήθεια αζιμουθιακών συντεταγμένων αναγόμενων στο 
Εθνικό Τριγωνομετρικό Δίκτυο. Ειδικά για εγκαταστάσεις 
φραγμάτων ταμιευτήρων και λιμνοδεξαμενών υδροηλε¬ 
κτρικών σταθμών, ανεξάρτητα από το μέγεθος της εγκα¬ 
τεστημένης ισχύος, θα απεικονίζονται η θέση του φράγ¬ 
ματος και τα όρια της λεκάνης κατάκλυσης. 

ε. Τοπογραφικό διάγραμμα σε κλίμακα 1:5000 ή άλλη 
κατάλληλη καταρτιζόμενο οπωσδήποτε σε γεωδαιτικό 
υπόβαθρο ΕΓΣΑ 87, στο οποίο θα σημειώνονται τα όρια 
του γηπέδου του σταθμού, οι συντεταγμένες των κορυ¬ 
φών του πολυγώνου που ορίζει τα όρια του γηπέδου, το 
υφιστάμενο οδικό δίκτυο και οι όροι δόμησης. 

στ. Σχέδιο γενικής διάταξης του σταθμού στο οποίο θα 
απεικονίζονται όλες οι εγκαταστάσεις και τα κτίρια με λε¬ 
πτομερές υπόμνημα της λειτουργίας τους. 

ζ. Τεχνική έκθεση περιλαμβάνουσα περιγραφή των βα¬ 
σικών λειτουργιών και τεχνικών χαρακτηριστικών του 
σταθμού. Στην περίπτωση κατά την οποία ο σταθμός πε¬ 


ριλαμβάνει δεξαμενές αποθήκευσης υγρών καυσίμων, οι 
οποίες εξυπηρετούν αποκλειστικά τις ανάγκες της, θα 
αναφέρεται η κατηγορία του καυσίμου σύμφωνα με το 
Π.Δ. 44/1987 (ΦΕΚ Α15). Επίσης όπου απαιτείται θα περι- 
γράφεται ο τρόπος συμμόρφωσης με τις διατάξεις του 
Π.Δ. 223/1985 (ΦΕΚ Α 83). 

η. Νόμιμα θεωρημένο αντίγραφο οικοδομικής άδειας ή 
πράξης εξαίρεσης από κατεδάφιση ή υπεύθυνη δήλωση 
πολιτικού μηχανικού για τη στατική επάρκεια των κτιρια- 
κών εγκαταστάσεων, καθώς και υπεύθυνη δήλωση του 
ιδιοκτήτη και του αρμόδιου μηχανικού ότι οι κτιριακές 
εγκαταστάσεις έχουν κατασκευαστεί σύμφωνα με τις 
απαιτήσεις των κανονισμών που ίσχυαν κατά το χρόνο κα¬ 
τασκευής τους με ρητή αναφορά στους εν λόγω κανονι¬ 
σμούς. 

θ. Μελέτη πυροπροστασίας εγκεκριμένη απάτην αρμό¬ 
δια Πυροσβεστική Υπηρεσία και Πιστοποιητικό Πυρα¬ 
σφαλείας των εγκαταστάσεων του σταθμού ή υπεύθυνη 
δήλωση του ιδιοκτήτη και του αρμόδιου μηχανικού ότι 
έχουν τηρηθεί οι όροι της παραπάνω μελέτης και ότι θα 
λαμβάνονται κατά τη λειτουργία της εγκατάστασης όλα 
τα αναγκαία μέτρα ασφαλείας. 

ι. Υπεύθυνη δήλωση του ιδιοκτήτη του έργου καιτου αρ¬ 
μόδιου μηχανικού, στην οποία θα αναφέρεται ότι έχουν 
τηρηθεί κατά την κατασκευή της εγκατάστασης οι σχετι¬ 
κές προβλέψεις των περιβαλλοντικών όρων, καθώς και οι 
διατάξεις της ελληνικής νομοθεσίας για την κατασκευή 
αντίστοιχων τεχνικών έργων σύμφωνα και με τους κανό¬ 
νες της τέχνης και της επιστήμης. 

ια. Υπεύθυνη δήλωση του ιδιοκτήτη του έργου ότι ανέ¬ 
θεσε την επίβλεψη της λειτουργίας της εγκατάστασης σε 
κατά νόμο αρμόδιο μηχανικό. 

ιβ. Υπεύθυνη δήλωση του μηχανικού που είναι εντεταλ¬ 
μένος για την επίβλεψη της λειτουργίας του σταθμού πε¬ 
ρί αποδοχής της ανάθεσης και της τήρησης κατά τη λει¬ 
τουργία του σταθμού των όρων, κανονισμών και περιορι¬ 
σμών που ισχύουν για την προστασία του περιβάλλοντος, 
την ασφάλεια και την υγεία του προσωπικού, καθώς και 
την ασφάλεια των εγκαταστάσεων του σταθμού. 

Άρθρο 4 
Παράβολα 

α. 1%ο επί του κόστους των εγκαταστάσεων υπέρ 
ΤΣΜΕΔΕ και 0,5%ο υπέρ ΕΜΠ (Ν. 2326/1940). Το ανώτα¬ 
το όριο των παραπάνω ποσών είναι 1000 δρχ. και 500 δρχ. 
αντίστοιχα σύμφωνα με τις διατάξεις του Ν. 1889/1951 
(ΦΕΚΑ211). 

β. Παράβολο 9.500 δρχ. υπέρ του Δημοσίου (λογαρια¬ 
σμός 1459) για την ηλεκτρομηχανολογική εγκατάσταση 
στο όνοματου ιδιοκτήτη του σταθμού από την οικεία ΔΟΥ 
σύμφωνα με το Ν.Δ. 1150/1949 (ΦΕΚ Α 249), το Ν. 
1889/1951 και την κοινή υπουργική απόφαση 13959/ 
22.2.1952. 

Άρθρο 5 

Προθεσμία έκδοσης και διάρκεια άδειας 

Η αρμόδια Υπηρεσία εκδίδει την άδεια λειτουργίας μέ¬ 
σα σε δύο (2) μήνες από την ημερομηνία υποβολής του 
σχετικού αιτήματος συνοδευόμενου από πλήρη δικαιολο- 
γητικά. 

Άρθρο 6 
Γενικοί όροι 

1. Η άδεια λειτουργίας αναθεωρείται όταν τροποποιεί- 

ται ή μεταβιβάζεται η άδεια παραγωγής που έχει εκδοθεί 
σύμφωνα με τις διατάξεις του άρθρου 9 του Ν. 2773/1999 
και ιδιαίτερα όταν αυξάνεται ουσιωδώς η ισχύς, αντικαθί¬ 
στανται παραγωγικές μονάδες, διαφοροποιείται το χρη¬ 
σιμοποιούμενο καύσιμο, επεκτείνονται οι αποθηκευτικοί 
χώροι κ.λπ. Το αίτημα για αναθεώρηση της άδειας λει¬ 
τουργίας υποβάλλεται στην κατά την παρ. 1 του παρό¬ 
ντος άρθρου αρμόδια Υπηρεσία το αργότερο δύο (2) μή¬ 
νες από την έκδοση της τροποποιημένης άδειας Παρα¬ 
γωγής και η εν λόγω Υπηρεσία υποχρεούται να προβεί 
στην αναθεώρηση το αργότερο δύο (2) μήνες από την 
υποβολή του αιτήματος συνοδευόμενου με πλήρη δικαι- 
ολογητικά. 

2. Με την άδεια λειτουργίας μπορεί να επιβάλλονται 
πρόσθετοι όροι και περιορισμοί για την ασφαλή λειτουρ¬ 
γία των εγκαταστάσεων του σταθμού, την προστασία της 
υγείας και ζωής του προσωπικού, καθώς και την προστα¬ 
σία του περιβάλλοντος και ενδεχόμενα άλλοι όροι σε 
εφαρμογή ισχυουσών διατάξεων της κείμενης νομοθε¬ 
σίας. 

3. Η άδεια λειτουργίας δεν απαλλάσσει τον κύριο του 
σταθμού ηλεκτροπαραγωγής από την υποχρέωση να 
εφοδιαστεί με άδειες και εγκρίσεις άλλων Αρχών αν από 
τις σχετικές διατάξεις προκύπτει αντίστοιχη υποχρέωση. 

Άρθρο 7 

Ισχύςτης απόφασης 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 27 Απριλίου 2001 

Ο ΥΠΟΥΡΓΟΣ 

ΝΙΚΟΣ ΧΡΙΣΤΟΔΟΥΛΑΚΗΣ 
-♦- 

Αριθ. Υ5α/377 (4) 

Σύσταση Οικοτροφείου Ψυχοκοινωνικής Αποκατάστα¬ 
σης στο Ψυχιατρικό Νοσοκομείο Αττικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ - 

ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Π.Δ/γμα 95/2000 (ΦΕΚ 76 τ.Α'/10.3.2000 «Οργανι¬ 
σμός του Υπουργείου Υγείας και Πρόνοιας» όπως διορ¬ 
θώθηκε στο ΦΕΚ 123/24-4-2000/τ.Α'. 

2. Τις διατάξεις του Ν. 2716/1999 για την «ανάπτυξη και 
τον εκσυγχρονισμό των υπηρεσιών ψυχικής υγείας και 
άλλες διατάξεις» (ΦΕΚ96/τ.Α'/1999). 

3. Την υπ’ αριθμ. Α3α/οικ. 876/(ΦΕΚ 661/τ.Β'/23.5.2000) 
κοινή Υπουργική Απόφαση για τον «καθορισμό του τρό¬ 
που οργάνωσης και λειτουργίας των μονάδων Ψυχοκοι- 
νωνικής Αποκατάστασης (Οικοτροφεία, Ξενώνες) και των 
Προγραμμάτων προστατευομένων Διαμερισμάτων του 
άρθρου 9του Ν. 2716/1999». 

4. Την αρ. 1039386/Α006/21.4.2000 κοινή Απόφαση του 
Πρωθυπουργού και του Υπουργού Εθνικής Οικονομίας 


και Οικονομικών «Ανάθεση αρμοδιοτήτων στον Υφυπουρ¬ 
γό Οικονομικών Γεώργιο Δρύ» (ΦΕΚ 571/Β/21.2.2000). 

5. Την αρ. 2850/18.4.2000 κοινή Απόφαση του Πρωθυ¬ 
πουργού και του Υπουργού Υγείας και Πρόνοιας με θέμα 
«Ανάθεση αρμοδιοτήτων στους Υφυπουργούς Υγείας και 
Πρόνοιας Χριστίνα Σπυράκη και Δημήτριο Θάνο». 

6. Την ΔΙΔΚ/Φ/11187/12.5.2000 Κοινή Απόφαση της 
Υπουργού ΕΣ.Δ.Δ.Α., για την ανάθεση αρμοδιοτήτων 
στους Υφυπουργούς ΕΣ.Δ.Δ.Α. Λεωνίδα Τζανή και Κων/νο 
Καϊσερλή (ΦΕΚ630/Β'). 

7. Το με αριθμ. Πρωτ. 3340/7.2.2001 έγγραφο του Ψυ¬ 
χιατρικού Νοσοκομείου Αττικής. 

8. Το γεγονός ότι από την έκδοση της απόφασης αυτής 
δεν προκαλείται πρόσθετη δαπάνη δεδομένου ότι η δα¬ 
πάνη του εν λόγω Οικοτροφείου έχει προβλεφθεί στον 
Προϋπολογισμό του Ψυχιατρικού Νοσοκομείου Αττικής, 
αποφασίζουμε: 

Άρθρο 1 

Συνιστάται ως αποκεντρωμένη οργανική μονάδα του 
Ψυχιατρικού Νοσοκομείου Αττικής το Οικοτροφείο που 
θα λειτουργεί επίτης οδού Αρκαδίου 23 στον Κορυδαλλό. 

Άρθρο 2 

Στο Οικοτροφείο παρέχονται υπηρεσίες Ψυχοκοινωνι- 
κής αποκατάστασης σε ενήλικα άτομα με ψυχικές διατα¬ 
ραχές και σοβαρά ψυχοκοινωνικά προβλήματα με σκοπό 
την παραμονή τους στην κοινότητα και την συνέχιση των 
σχέσεων των ατόμων αυτών με τη ζωή και τη δράση της 
τοπικής κοινότητας. 

Άρθρο 3 

Πλαίσιο Λειτουργίας 

Το Οικοτροφείο είναι μακράς παραμονής, υψηλού βαθ¬ 
μού προστασίας και δυναμικότητας 25 ατόμων με ψυχι¬ 
κές διαταραχές που δεν έχουν στέγη ή κατάλληλο οικο¬ 
γενειακό περιβάλλον και έχουν χαμηλό βαθμό αυτοδυνα¬ 
μίας. 

Η οργάνωση, η λειτουργία του Οικοτροφείου και η σύν¬ 
θεση της Πολυκλαδικής Θεραπευτικής Ομάδας διέπο- 
νται από τις διατάξεις της υπ’ αριθμ. Α3α/οίκ.876/23-5- 
2000 κοινής Υπουργικής Απόφασης. 

Η λειτουργία του Οικοτροφείου υποστηρίζεται από 
προσωπικό που προσλήφθηκε από το Ψυχιατρικό Νοσο¬ 
κομείο Αττικής στα πλαίσια του εγκεκριμένου Επιχειρη¬ 
σιακού Προγράμματος «Υγεία Πρόνοια Υποπρόγραμμα 3 
Μέτρο 3». 

Άρθρο 4 

Ετήσιος Προϋπολογισμός 

Ο ετήσιος προϋπολογισμός του Οικοτροφείου ανέρχε¬ 
ται στο ποσό των 162.000.000 δρχ. και αναλύεται σε: 

Λειτουργικές δαπάνες: 60.000.000 δρχ. ετησίως 

Δαπάνες μισθοδοσίας: 102.000.000 δρχ. ετησίως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΤΖΑΝΗΣ Γ. ΔΡΥΣ 

ΥΓΕΙΑΣ ΚΑΙ ΠΡΟΝΟΙΑΣ 

X. ΣΠΥΡΑΚΗ 

Αριθ. Β1/26359/2083 (5) 

Τροποποίηση διατάξεων που αφορούν την χορήγηση 
αδειών κυκλοφορίας ρυμουλκουμένων ή ημιρυμουλ- 
κουμένων σε μεταφορικές επιχειρήσεις. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1 .Τις διατάξεις του άρθρου 13 του Ν. 383/76 «περί διε¬ 
νέργειας εμπορευματικών μεταφορών δια φορτηγών αυ¬ 
τοκινήτων δημοσίας χρήσης και άλλωντινών διατάξεων», 
(Α'182). 

2. Τις διατάξεις του άρθρου 14του Ν. 1959/91 (ΑΊ23) «για 
τις οδικές μεταφορές, τις επικοινωνίες και άλλες διατάξεις». 

3. Τις διατάξεις του άρθρου 27 του Ν. 2081/92/(ΑΊ54), 
με το οποίο προστέθηκε το άρθρο 29Α του Ν. 1558/85 
(ΑΊ37). 

4. Τις διατάξεις της υ.αΒ2/29544/5349/9.8.91 «Χορήγη¬ 
ση αδειών κυκλοφορίας ρυμουλκουμένων ή ημιρυμουλ- 
κουμένων οχημάτων σε μεταφορικές επιχειρήσεις και με¬ 
μονωμένους μεταφορείς», (Β'726), όπως τροποποιήθη¬ 
καν με την υ.α Β2/45665/8312/19.12.91 (Β'9) και την 
Β1/32010/2335/25.4.2000 (Β'696). 

5. Την ανάγκη αύξησηςτου αριθμού των χορηγούμενων 
αδειών κυκλοφορίας ρυμουλκουμένων ή ημιρυμουλκου- 
μένων για κάθε ρυμουλκό όχημα σε μεταφορικές επιχει¬ 
ρήσεις, προκειμένου να διευκολυνθούν οι συνθήκες λει¬ 
τουργίας των επιχειρήσεων αυτών και να καταστούν πιο 
ανταγωνιστικές με τις ομοειδείς επιχειρήσεις της Ε.Ε. 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 


1. Οι παράγραφοι 1 και 2 του άρθρου 1 της υ.α 
Β2/29544/5349/91, όπως τροποποιήθηκε με την υ.α 
Β2/45665/8312/91, αντικαθίσταται ως εξής: 

"1. Επιτρέπεται να έχουν μέχρι έξι (6) άδειες κυκλοφο¬ 
ρίας ρυμουλκουμένων ή ημιρυμουλκουμένων οχημάτων 
για κάθε ρυμουλκό γενικά όχημα δημοσίας χρήσης, οι με¬ 
ταφορικές επιχειρήσεις εθνικών ή διεθνών μεταφορών, 
που έχουν συσταθεί ή πρόκειται να συσταθούν σύμφωνα 
με τις διατάξεις του Ν.383/76, «περί διενέργειας εμπο¬ 
ρευματικών μεταφορών δια φορτηγών αυτοκινήτων δη¬ 
μοσίας χρήσεως και άλλωντινών διατάξεων», καθώς και 
εκείνες που έχουν συσταθεί και λειτουργούν σύμφωνα με 
τις διατάξεις του Ν.Δ 1060/71 περί οργανώσεως των δια 
φορτηγών αυτοκινήτων Δ.Χδιενεργουμένων εμπορευμα¬ 
τικών μεταφορών. 

2. Επιτρέπεται, να έχουν μέχρι δέκα (10) άδειες κυκλο¬ 
φορίας ρυμουλκουμένων ή ημιρυμουλκουμένων οχημά¬ 
των για κάθε ρυμουλκό όχημα δημόσιας χρήσης μεταφο¬ 
ράς υγρών τροφίμων, οι μεταφορικές επιχειρήσεις εθνι¬ 
κών ή διεθνών μεταφορών, που έχουν συσταθεί ή 
πρόκειται να συσταθούν σύμφωνα με τις ισχύουσες δια¬ 
τάξεις και οι οποίες ασχολούνται με τη μεταφορά υγρών 
τροφίμων." 

3. Η παράγραφος 4 του άρθρου 1 της υ.α Β2/29544/ 
5349/91, όπως τροποποιήθηκε με την υ.α Β2/45665/8312/ 
91 καταργείται. 

Η ισχύς της παρούσας αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο ΥΠΟΥΡΓΟΣ 

ΧΡ.ΒΕΡΕΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ 1.0Γ 
Θ-ΓΠ3ΙI: \Λ/θΙΐ)Γη35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφη Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

> ΓιαταΦΕΚαπό 1 μέχρι 24 σελίδες 300 δρχ. (0,88 θιιγο) 

» Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθπιθΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβτηΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























